Diari Oficial de la Generalitat Valenciana


Sumari del DOGV 7004, del 16-04-2013 (2013/3440)

Subhasta d'un bé immoble a Albal.
---------------------------------

### Dades del document

Número de DOGV
:   7004

Data del DOGV
:   16-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3440


Organisme emissor
:   Notaria de Salvador-Eduardo García Parra

Tipus de document
:   Subhasta

Subhasta d'un bé immoble a Albal. [2013/3440]  
Salvador-Eduardo García Parra, notari del Col·legi de València amb residència a Albal, faig saber:  
Que en la meua notaria situada a Albal (València), carrer de Sant Carles, número 82, baixos, 1r dreta (entrada pel c/ Sanchis Rovira), i a instàncies del creditor hipotecari, l'entitat Banco Español de Crédito, SA, es tramita la venda extrajudicial, d'acord amb l'article 129 de la Llei Hipotecària, de la següent finca hipotecada:   
Departament trenta-tres. Vivenda en primera planta alta, porta tres. Amb distribució pròpia per a habitar. Amb accés pel pati vestíbul, número quatre del carrer de Xàtiva, de Sedaví.  
Té seixanta-tres metres i tretze decímetres quadrats.  
I confronta, per davant, carrer de Xàtiva; per la dreta, mirant des d'esta, replanell d'escala i vivenda porta quatre; esquerra, vivenda del vestíbul número sis d'este mateix carrer; i per darrere, pati interior.  
Quota de participació: un sencer i catorze centèsimes per cent.  
Inscripció: consta inscrita en el Registre de la Propietat de Torrent 2, tom 2039, llibre 63 de Sedaví, foli 37 girat, finca 5019.  
Ubicació. La vivenda descrita forma part del bloc u de l'edifici situat a Sedaví, partida de la Germandat. Consta de dotze cases, quatre amb vestíbuls que donen a l'avinguda del País Valencià, abans Horta de València, números cinquanta-set, cinquanta-nou, seixanta-un i seixanta-tres; dos al carrer de Xàtiva, números quatre i sis; quatre a l'avinguda de Madrid, números catorze, setze, díhuit i vint, i dos al carrer del Sol, números cent dèsset i cent dènou.  
  
La subhasta de la finca és procedent i se'n fan saber les condicions:  
1. La subhasta es regirà pel que disposa l'article 12 del Reial Decret Llei 6/2012, de 9 de març.  
2. Tindrà lloc en la meua notaria.  
3. La subhasta es realitzarà el dia 16 de maig de 2013, a les 10.00 hores, i el tipus de subhasta és la quantitat de setanta-dos mil cinc-cents quaranta-tres euros (72.543,00 €).  
La documentació i el certificat del registre a què fen referència els articles 236.a i 236.b del Reglament Hipotecari poden consultar-se en la notaria de dilluns a divendres, de 09.30 a 14.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus de la subhasta, per mitjà de xec bancari a nom del notari.  
Podran fer-se postures per escrit en plec tancat, acompanyant el xec amb la consignació, fins al moment de la subhasta. Només l'adjudicació a favor del creditor requeridor o la rematada a favor seu o d'un creditor posterior podrà fer-se amb la condició de cedir-les a un tercer.  
  
  
Albal, 3 d'abril de 2013.- El notari: Salvador-Eduardo García Parra.